2018 m. Baltijos zoninės šachmatų varžybos

2018 m. Baltijos zoninės šachmatų varžybos – tai vienas iš atrankos etapų į 2020 m. pasaulio čempionato 2019 m. šachmatų taurės varžybas. Jos dar žinomos, kaip FIDE buvusio prezidento K. Ilumžinovo taurės varžybos.
Jas sudarė trys turnyrai: Taline, Palangoje ir  Liepojoje.

Susumavus turnyrų rezultatus, paaiškėjo, kad nugalėjo Latvijos didmeistris Igoris Kovalenka. Jis pateko į 2019 m. pasaulio šachmatų taurės varžybas.

Turnyro nuostatai

Dalyviai 
2018 m. Baltijos zoninėse šachmatų varžybose dalyvauja žaidėjai iš Baltijos šalių: po aštuonis iš Estijos, Latvijos ir Lietuvos. Po 4 žaidėjus parenka Estijos, Latvijos ir Lietuvos šachmatų federacijos ir dar po 4 (iš kiekvienos šalies) parenka Baltijos zonos prezidentas Aris Ozolinšas.

Varžybų formatas 
Per 2018 metus rengiami trys turnyrai. Kiekvieną turnyrą sudaro 24 žaidėjai, kurie žaidžia 9 ratus šveicariška sistema. Už pirmą vietą atskirame turnyre dalyvis gauna 20 balų, už antrą – 17-ka ir t. t. Susumavus trijų turnyrų žaidėjo balus, aukštesnę bendrą vietą užima dalyvis, turintis daugiau balų. Jei du ar daugiau žaidėjų surenka vienodai balų, aukštesnę vietą užima dalyvis, per tris turnyrus, surinkęs daugiau taškų. Daugiausiai balų surinkęs dalyvis tampa Baltijos zonos varžybų nugalėtoju.

Prizai 
Varžybų nugalėtojas gauna kelialapį į 2019 m. šachmatų taurės varžybas bei piniginį prizą.

Prizinis fondas kiekvienam turnyrui – 10 000 eurų. Piniginius prizus gauna 12-ka Baltijos zonos turnyro dalyvių. Jų dydis priklauso nuo užimtos vietos.

Vietų nustatymas turnyre 
Aukštesnę vietą turnyre užima žaidėjas surinkęs daugiau taškų. Surinkus po lygiai taškų, vietos nustatomos atsižvelgiant į:

 pirma; pagerintą Bucholco koeficientą (be žemiausią rezultatą turinčio varžovo).
 antra: Bucholco koeficientą;
 trečia: tarpusavio  susitikimų rezultatą;
 ketvirta: FIDE progresą; 
 penkta: surinktų taškų juodosiomis figūromis skaičių; 
 šešta: pergalių skaičių. 

Jei nugalėtojas jau anksčiau buvo patekęs į 2019 m. pasaulio šachmatų taurės varžybas, tai į jas patenka sekančią vietą po jo, užėmęs žaidėjas ir t. t.

Laiko kontrolė 
Kiekvienam žaidėjui iki partijos pabaigos skiriama po 90 min. Nuo pirmojo ėjimo, atlikus ėjimą, pridedama po 30 sek.

2018 metų turnyrai 
Buvo sužaisti 3 turnyrai: po vieną Estijoje, Latvijoje ir Lietuvoje.

Talinas 
Taline 2018 m. gegužės 14 – 20 dienomis vyko 1-asis šių varžybų etapas. Dalyviai šveicariškąja sistema žaidė 9 ratus. Jų eiga pagal ratus - toliau.

Po 3-jų ratų

Po 6-ių ratų

Po 8-ių ratų
Didelę įtaką 1-ojo etapo laimėtojo nustatymui  turėjo  prie lyderių stalo vykusi Latvijos didmeistrių: I. Kovalenkos (2626) ir N.Miežio (2456) partija. Buvo aišku, kad baltaisiais žaidęs Baltijos zoninių varžybų reitingo favoritas, praeityje jau laimėjęs ne vieną jų etapą bei ciklą, siekdamas pagaliau tapti vienvaldžiu lyderiu, spaus gerokai vyresnį varžovą.  Partijos eiga patvirtino prognozę, tačiau patyręs N. Miežis ilgą laiką sėkmingai gynėsi. Artėjant 40-ajam ėjimui N. Miežiui pavyko pasikeisti valdovėmis, tačiau I. Kovalenkos spaudimas dėl to nesiliovė. Palaipsniui baltiesiems pavyko pajudinti savo pėstininkų daugumą karaliaus sparne, o varžovo daugumą valdovės sparne – sustabdyti. Netrukus I. Kovalenka taktiniu smūgiu laimėjo pėstininką valdovės sparne ir partijos likimas tapo nulemtas.

Paskutinis ratas

Prieš paskutinįjį 9-ąjį ratą  čempionate pirmavo I. Kovalenka (6 tšk.), o tam tikrų šansų iš jo paveržti nugalėtojo laurus, ar bent pasidalinti 1-ąjį prizą, dar turėjo pustaškiu mažiau surinkęs T. Laurušas (5,5 tšk.). Lyderiams įkandin žengė dar 5-ių žaidėjų grupė, turėjusių po 5 tšk., tarp kurių buvo ir E. Rozentalis.

E. Rozentaliui  teko  grumtis su pirmavusiu turnyre I.Kovalenka. Pergalės atveju, baltaisiais žaidęs Eduardas būtų taškais pasivijęs I.Kovalenką ir uždirbęs daug įskaitinių balų. Deja, partija parodė, kad I. Kovalenka, čempionato pradžioje  praėjęs kritinį nesėkmių ruožą, vėl buvo formoje.  Latvijos didmeistris sugriovė baltųjų įtvirtinimus siciliškosios gynybos Rosolimo variante ir nugalėjo. 

Tomui Laurušui teko juodosios figūros prieš pustaškiu mažiau turėjusį patyrusį Normundą Miežį. Nors turnyrinė situacija aiškiai diktavo pergalės būtinybę baltaisiais žaidusiam N. Miežiui, tačiau trumpa, vos 12-kos ėjimų partija, pasibaigusi lygiosiomis to visiškai neparodė.

Š. Šulskio (4,5) ir T. Kantano (5 tšk.) partijoje baltaisiais žaidusiam ir pustaškiu mažiau už varžovą turėjusiam lietuviui, teko atkakliai kovoti, kol 49 ėjimu pasiekė pergalę.

Prie 5-ojo stalo vilniečiui Gediminui Šarakauskui (2424) juodaisiais teko gintis prieš Latvijos šachmatų čempioną Nikitą Meškovą (2510). Pastarasis  jau 6-u ėjimu  paaukojo pėstininką, tačiau patyręs Vilniaus meistras neblogai orientavosi taktinėse komplikacijose, surado keletą taktinių resursų ir amžinu šachu sugebėjo pasiekti lygiąsias.

Žemesnėse lentose juodaisiais žaidę lietuviai T. Stremavičius (2451), M. Beinoras (2350) ir M. Vičas (2190) neatlaikė patyrusių A. Neikšano (2573), T. Sėmano (2426) bei K.Külaotso (2590) spaudimo ir patyrė nesėkmes.

Tad 2018 m. Baltijos zoninio čempionato Talino etapo nugalėtoju tapo Latvijos didmeistris Igoris Kovalenka (7 tšk.), sidabras atiteko Tomui Laurušui (6 tšk.), o bronza – dėl geresnių papildomų rodiklių, keturius varžovus (su tiek pat taškų), aplenkusiam rygiečiui - Artūrui Neikšanui (5,5 tšk.).

Lietuvos atstovų rezultatai: Tomas Laurušas - 6 tšk. 2-a vieta ir 17 balų bendrojoje zoninio čempionato įskaitoje;
Šarūnas Šulskis – 5,5  tšk.; 5-a vieta ir 10 balų;  9-as Eduardas Rozentalis - 5 taškai ir 5 balai ; 12-as Gediminas Šarakauskas, taip pat, 5 tšk. ir 2 balai.

<big>Baltijos zoninis šachmatų turnyras Taline 1-asis etapas 2018 m. gegužės 14 – 20 d.).  Turnyro kategorija – VII, vidutinis reitingas 2402</big>

Paaiškinimas:

Papildomas rodiklis PR 1: pagerintas Bucholco koeficientas (be žemiausią rezultatą turinčio varžovo taškų);

Papildomas rodiklis PR 2: Bucholco koeficientas;

Papildomas rodiklis PR 3: tarpusavio  susitikimų (vienoje taškų grupėje) rezultatas;

Papildomas rodiklis Ra.: pasiektas reitingas.

2018 m, Baltijos zoninio turnyro Taline partijos.

Palanga 
Palangoje vyko 2-asis Baltijos zoninio šachmatų turnyro etapas. Jo eiga toliau.

Po 3-jų ratų

Dešimties pirmaujančių dalyvių rezultatai po trijų ratų.

Po šešių ratų

Dešimties pirmaujančių dalyvių rezultatai po šešių ratų.

Po aštuonių ratų

Dešimties pirmaujančių dalyvių rezultatai po aštuonių ratų.

Paskutinis ratas

Prieš lemiamą paskutinįjį ratą pirmavo latviai A. Neikšānas ir Ņ. Meškovas turėjo po 6 tšk. Juos pavyti galėjo, tik pustaškiu mažiau turėję - I. Kovalenka ir T. Laurušas. 

Lietuviškojoje įskaitoje, pirmaujant T. Laurušui, jam įkandin žengė P. Pultinevičius (5 tšk.), už jo: Š. Šulskis, V. Mališauskas ir T. Stremavičius (po 4,5 tšk.).

Nepaisant kuklaus taškų kraičio, paskutiniajame rate burtai suvedė Š. Šulskį žaisti su pusantro taško daugiau turėjusiu lyderiu - A. Neikšānu. Kauno didmeistris  gavo baltąsias figūras, tačiau, peržengus 30 ėjimų ribą, pajuto, artėjantį abipusį ceitnotą ir turėjo tenkintis lygiosiomis.

Tuo tarpu prie gretimo stalo tarp O. Ladvos (4,5 tšk.) ir N. Meškovo (6 tšk.), ištvermingesnis ir labiau užsigrūdinęs ceitnote pasirodė jaunas Latvijos didmeistris. Ņ. Meškovas, kuris  taktinėse komplikacijose 53-iame ėjime šventė pergalę ir aplenkė A. Neikšāną bei tapo Baltijos zoninio čempionato Palangos etapo nugalėtoju (7 tšk.). 

Pirmojo etapo Taline nugalėtojas I. Kovalenka (2632) turėjo baltąsias figūras prieš Lietuvos čempioną V. Mališauską (2422), Pergalės atveju I. Kovalenka būtų kopęs turnyrinėje lentelėje aukštyn: greičiausiai užėmęs 2-ąją vietą bei sustiprinęs savo pozicijas bendroje čempionato įskaitoje.
Tačiau to neįvyko: V. Mališauskas, atkakliu kibiu žaidimu Karo-Kano gynyboje, sugriovė šias didmeistrio iš Latvijos  viltis. 
Vilniaus didmeistris  partijos metu pabandė derėtis dėl taikos, bet vietoj atsakymo sulaukė eilinio ėjimo šachmatų lentoj. Tęsiant partiją, I. Kovalenka 32. Vb3? ėjimu klydo ir, praradęs centrinį pėstininką, 59 ėjime turėjo pasiduoti.  

Taigi 2018 metų Baltijos zoninio čempionato Palangos etapo nugalėtoju tapo Ņikita Meškovas (Latvija) – 7 tšk. 2-oje vietoje – Artūras Neikšānas (Latvija) – 6,5 tšk; 3-ioje vietoje – Paulius Pultinevičius (Lietuva) -6 tšk. 

<big>Baltijos zoninis šachmatų turnyras Palangoje( 2-asis etapas 2018 m. birželio 14 – 20 d.  Turnyro kategorija – VIII, vidutinis reitingas 2426</big>. 

Papildomas rodiklis PR 1: pagerintas Bucholco koeficientas (be žemiausią rezultatą turinčio varžovo taškų);

Papildomas rodiklis PR 2: Bucholco koeficientas;

Papildomas rodiklis PR 3: tarpusavio  susitikimų (vienoje taškų grupėje) rezultatas;

2018 m, Baltijos zoninio turnyro Palangoje partijos.

Liepoja 
Liepojoje vyko 3-iasis, baigiamasis etapas, po kurio paaiškėjo  bendros dalyvių užimtos vietos Baltijos zonos varžybose.

Po trijų ratų 

Dešimties pirmaujančių dalyvių rezultatai po trijų ratų.

Po šešių ratų 

Dešimties pirmaujančių dalyvių rezultatai po šešių ratų.

Po aštuonių ratų

Lemiamą proveržį I. Kovalenkai pavyko atlikti 8-ame rate. Kol Š. Šulskis (2507) juodaisiais sunkiai gynėsi nuo praėjusio Baltijos zoninio čempionato nugalėtojo K.Külaotso (2555) pastangų jį apeiti taškais, I. Kovalenko (2622) baltaisiais įveikė V.Samoļinšą (2400) ir prieš paskutinį ratą įgijo pustaškio persvarą prieš Kauno didmeistrį.
Dešimties pirmaujančių dalyvių rezultatai po aštuonių ratų.

Paskutinis ratas

Tačiau kova dar buvo nebaigta, nes paskutiniajame rate I.Kovalenkai (2622) teko juodaisiais grumtis  su iš apačios sugebėjusiu kiek pakilti Artūru Neikšānu (2567). Nors Liepojos etape atsilikdamas nuo I.Kovalenkos net 1,5 taško, A.Neikšānas jau neturėjo teorinių galimybių pavyti I.Kovalenkos nei laimėti Liepojos etapo ir bendrojoje Baltijos zoninio čempionato įskaitoje, 
Jis padarė viską, ką galėjo. Kovodamas dėl pergalės, A. Neikšānas 29-ajame ėjime neteko pėstininko. Tačiau kovą tęsė toliau. Artūras Neikšanas bandė išnaudoti savo pėstininkų daugumą valdovės sparne. Ilga ir permaininga partija baigėsi pozicijos pasikartojimu ir lygiosiomis 64-ajame ėjime.

Š.Šulskis, žaidęs baltaisiais, siekė pergalės prieš T. Laurušą ir 9-uoju ėjimu aukojo centrinį pėstininką. Tačiau Tomas gynyboje buvo budrus ir susikaupęs. Palaipsniui baltųjų iniciatyva šachmatų lentoje ėmė silpti, o pėstininko deficitas liko. Nuo 27-ojo ėjimo Š. Šulskis, siekdamas išgelbėti bent pustaškį,perėjo į aklą gynybą ir neprisileisti, tašku mažiau turėjusio T. Laurušo, į 2-ojo  prizo dalybas. Atrodė, kad baltųjų išsigelbėjimo strategija pasiteisins. Tačiau 42 ėjime Š. Šulskis klysta ir varžovas galėjo gražiu ėjimu laimėti partiją. Bet to neįvyko, nes T. Laurušas tokią galimybę per vėlai pastebėjo. Tad netrukus, 46-ajame ėjime buvo užfiksuotos lygiosios. 

Š.Šulskiui į nugarą kvėpavęs, Estijos didmeistris Kaidas Külaotsas (2555), prieš paskutinįjį ratą turėjo 5,5 tšk. ir susitiko su tašku mažiau turėjusiu Lietuvos čempionu Vidmantu Mališausku (2432). Kaitinamas sportinių ambicijų, nepaisydamas juodosios figūrų spalvos, estas atmetė V.Mališausko siūlytas lygiąsias, bet Vidmantas  nesutriko ir 38-u ėjimu žirgo auka pradėjo juodųjų karaliaus pozicijų ataką ir nugalėjo.

Visą Liepojos etapą pagirtinai rungtyniavęs Marijampolės moksleivis Paulius Pultinevičius (2422) turėjo labai realių galimybių Liepojoje įvykdyti ir antrąją didmeistrio (DM) normą, nes buvo peržengęs didmeistriško pasirodymo reitingo ribą – 2600. Tačiau lygiųjų atveju jis kristų žemiau jos ir norma liktų neįvykdyta. Tad jam buvo reikalinga pergalė prieš Baltijos zoninių čempionatų cikluose įgijusį patyrimo estą O. Ladvą. Jaunasis marijampolietis persistengė ir ilgoje kovingoje partijoje patyrė pralaimėjimą.

Šie rezultatai lėmė, kad Liepojos etapo nugalėtoju tapo Latvijos didmeistris Igoris Kovalenka – 7 tšk. Pustaškiu atsilikęs, Lietuvos didmeistris Šarūnas Šulskis turėjo tenkintis antrąja vieta. Visu tašku nuo jo atsiliko net 7 žaidėjai, tarp kurių papildomas Bucholco kriterijus Estijos didmeistrio O. Ladvos buvo geriausias.  Jam ir atiteko antrojo etapo bronza.

<big>Baltijos zoninis šachmatų turnyras Liepojoje(3-iasis etapas 2018 m. liepos 14 – 20 d.). Turnyro kategorija – VII,  vidutinis reitingas 2411.</big>

Paaiškinimas:

Papildomas rodiklis PR1: pagerintas Bucholco koeficientas (be žemiausią rezultatą turinčio varžovo taškų).

Papildomas rodiklis PR2: Bucholco koeficientas;

Papildomas rodiklis PR3: tarpusavio  susitikimų (toje pačioje taškų grupėje) rezultatas;

Papildomas rodiklis PR4: FIDE progresas;

Papildomas rodiklis PR5: Pergalių skaičius

Dalyvių vietos po trijų etapų 
Galutinėje 2018 metų Baltijos zoninio čempionato – K.Iliumžinovo taurės įskaitoje lygių nebuvo I.Kovalenkai – 52 įskaitiniai taškai. Jis ir iškovojo vienintelį kelialapį į FIDE Pasaulio taurę, kuri įvyks 2019 metais Chanto-Mansijske (Rusija).

Lietuvos šachmatininkų vietos: Šarūnas Šulskis – trečias (34), (Tomas Laurušas – ketvirtas (33), Paulius Pultinevičius- 6-as (24),  Vidmantas Mališauskas – 9-as (13), Eduardas Rozentalis – 11-a (11), Titas Stremavičius – 18-a (3) ir .Gediminas Šarakauskas – 1)-a (2) įskaitiniai taškai.
2018 m. Baltijos zoninių šachmatų varžybų galutiniai rezultatai.

Šaltiniai

Nuorodos 

Taline prasidėjo 2018 m. Baltijos zoninio čempionato 1-as etapas

 Palangoje prasidėjo Baltijos zoninio čempionato lietuviškasis etapas! 

 Liepojoje prasidėjo paskutinysis Baltijos zoninio čempionato etapas

Kovalenka laimi Baltijos zonines varžybas Liepojoje

Šachmatų varžybos